b"\n_START_ARTICLE_\nCork\n_START_SECTION_\nZgodovina\n_START_PARAGRAPH_\nCork je bil prvotno samostanska naselbina, ki jo je v 6. stoletju ustanovil Sveti Finbarr. Cork je postal urbano urejen med leti 915 in 922, ko so priseljenci Norsemani (Vikingi) ustanovili trgovsko pristani\xc5\xa1\xc4\x8de. Cork naj bi bil tako kot Dublin pomembno trgovsko sredi\xc5\xa1\xc4\x8de v svetovni skandinavski trgovski mre\xc5\xbei. Vzdol\xc5\xbe Vikin\xc5\xa1kega pristani\xc5\xa1\xc4\x8da je stalo cerkveno naselje. Mesti sta imeli nekak\xc5\xa1no so\xc5\xbeitje; Norsemeni so cerkveno naselje oskrbovali z neprecenljivim trgovskim blagom za samostan ter tudi za voja\xc5\xa1ko oskrbo. Mestno listino je Corku leta 1185 podelil knez Janez, irski lord. Mesto je neko\xc4\x8d bilo popolnoma obkro\xc5\xbeeno z mestnim obzidjem katerega so nekateri odseki vidni \xc5\xa1e danes. Ve\xc4\x8dji del srednjega veka je Cork ostal angle\xc5\xa1ka izpostava sredi prete\xc5\xbeno sovra\xc5\xbene gelske pokrajine in odrezan od angle\xc5\xa1ke vlade. V ob\xc4\x8dinski vladi je prevladovalo pribli\xc5\xbeno 12-15 trgovskih dru\xc5\xbein, katerih bogastvo je pri\xc5\xa1lo iz \xc4\x8dezmorske trgovine s celinsko Evropo - zlasti izvoza volne in ko\xc5\xbe ter uvoza soli, \xc5\xbeeleza in vina. V srednjeve\xc5\xa1kem Corku je \xc5\xbeivelo pribli\xc5\xbeno 2.100 ljudi. Leta 1349 je mesto utrpelo hud udarec, ko je skoraj polovica mestnih ljudi umrlo zaradi kuge. Leta 1491 je bil Cork udele\xc5\xbeen v angle\xc5\xa1ki dr\xc5\xbeavljanski vojni imenovani Vojna dveh ro\xc5\xbe (1455 - 1485). V mesto je pri\xc5\xa1el Perkin Warbeck in posku\xc5\xa1al pridobiti podporo za na\xc4\x8drt, s katerim bi strmoglavili angle\xc5\xa1kega kralja Henry VII. Takratni \xc5\xbeupan Corka in nekaj pomembnih me\xc5\xa1\xc4\x8danov je z Warbeckom od\xc5\xa1lo v Anglijo, a ko je bil upor zatrt, so bili vsi ujeti in usmr\xc4\x8deni. Mesto \xc5\xbeupana Corka je bilo ustanovljeno s kraljevim zakonom leta 1318, naslov pa je bil spremenjen v Lord Mayorja leta 1900 ob obisku kraljice Viktorije v mestu. Od devetnajstega stoletja je bil Cork irsko nacionalisti\xc4\x8dno mesto, ki je podpiralo Irsko domovino in irsko parlamentarno stranko, vendar se je od leta 1910 mo\xc4\x8dno zavzemalo za disidentsko stranko Vilijem O'Briena za All-for-Ireland. V vojni za neodvisnost, v dogodku, znanem kot \xc2\xbbBurning of Cork\xc2\xab, je sredi\xc5\xa1\xc4\x8de Corka po\xc5\xbegala britanska paravoja\xc5\xa1ka skupina Black and Tans.\n_START_SECTION_\nGospodarstvo\n_START_PARAGRAPH_\nTrgovina na drobno v mestu vklju\xc4\x8duje me\xc5\xa1anico sodobnih nakupovalnih centrov in dru\xc5\xbeinskih lokalnih trgovin. Prodajni centri se nahajajo v ve\xc4\x8d predmestjih, med njimi Blackpool, Ballincollig, Douglas, Ballyvolane, Cape Town, Wilton in nakupovalni center Mahon Point. Glavna nakupovalna ulica v Corku je St. Patrick's in je najdra\xc5\xbeja ulica v dr\xc5\xbeavi po Dublinovi ulici Grafton. Druge nakupovalne povr\xc5\xa1ine v sredi\xc5\xa1\xc4\x8du mesta so Oliver Plunkett St. in Grand Parade. Cork je dom nekaterih vodilnih veleblagovnic v dr\xc5\xbeavi kot sta Dunnes Stores in nekdanji Roches Stores. Cork je tudi sredi\xc5\xa1\xc4\x8de industrije v pokrajini. Tu imajo obrate velika farmacevtska podjetja med njimi Pfizer Inc., Johnson & Johnson in \xc5\xa1vicarsko podjetje Novartis. Morda je najbolj znan izdelek farmacevtske industrije Cork Viagra. Cork je tudi evropski sede\xc5\xbe Apple Inc., kjer je ve\xc4\x8d kot 3.000 zaposlenih vklju\xc4\x8denih v proizvodnjo, raziskave in razvoj ter podporo strankam. Pomembna delodajalca sta tudi Logitech in EMC. V mestu je tudi pivovarna Heineken, ki proizvaja Murphy's Irish Stout ter bli\xc5\xbenji pivovarni Beamish in Crawford (ki jo je leta 2008 prevzel Heineken). V tovarni Ferrero se proizvaja 45% svetovnih sladic Tic Tac. Globoko pristani\xc5\xa1\xc4\x8de Cork omogo\xc4\x8da vstop velikih ladij. Letali\xc5\xa1\xc4\x8de Cork omogo\xc4\x8da enostaven dostop do celinske Evrope, \xc5\xbeelezni\xc5\xa1ka postaja Cork Kent v sredi\xc5\xa1\xc4\x8du mesta pa zagotavlja dobre \xc5\xbeelezni\xc5\xa1ke povezave za doma\xc4\x8do trgovino.\n_START_SECTION_\nZnamenitosti\n_START_PARAGRAPH_\nCork ima arhitekturno pomembne zgradbe, ki izhajajo vse od srednjega veka do modernega \xc4\x8dasa. Edini pomemben ostanek srednjeve\xc5\xa1kega obdobja je Rde\xc4\x8da opatija (Red Abbey). V mestu sta dve katedrali; Katedrala sv. Marije (St. Mary's Cathedral) in katedrala sv. Fin Barra (Saint Fin Barre's Cathedral). Katedrala sv. Marije, ki se pogosto imenuje Severna katedrala, je katoli\xc5\xa1ka katedrala, katere gradnja se je za\xc4\x8dela leta 1808, njen zna\xc4\x8dilen stolp pa je bil zgrajen leta 1860. Katedrala St. Fin Barra slu\xc5\xbei Irski cerkvi (anglikanski). Zgrajena je na temeljih starej\xc5\xa1e katedrale. Delo se je za\xc4\x8delo leta 1862 in kon\xc4\x8dalo leta 1879 pod vodstvom arhitekta Williama Burgesa._NEWLINE_Glavna mestna ulica je ulica sv. Patrika (St. Patrick's Street), ki je bila preurejena sredi dvajsetega stoletja. Znana je po arhitekturi svojih stavb, je primerna za pe\xc5\xa1a\xc4\x8denje ter je tudi glavna nakupovalna ulica v mestu. Na severnem koncu dominira znamenit kip o\xc4\x8deta Mathewa (Father Mathew). Razlog za njeno ukrivljeno obliko je, da je bil tu prvotno kanal reke Lee. Na ulici Oliver Plunkett se s svojo apnen\xc4\x8dasto fasado nahaja glavni po\xc5\xa1tni urad (General Post Office), ki stoji na mestu Kraljevega gledali\xc5\xa1\xc4\x8da in je bil zgrajen leta 1760, leta 1840 pa po\xc5\xbegan. Angle\xc5\xa1ki lastnik cirkusa Pablo Fanque je leta 1850 obnovil amfiteater, leta 1877 pa je bil preoblikovan v gledali\xc5\xa1\xc4\x8de in nato v sedanji po\xc5\xa1tni urad. Grand Parade je avenija in drevored kjer domujejo \xc5\xa1tevilne pisarne, trgovine in finan\xc4\x8dne ustanove. Staro finan\xc4\x8dno sredi\xc5\xa1\xc4\x8de pa je ulica South Mall Street, kjer se nahaja ve\xc4\x8d bank, katerih notranjost izhaja iz 19. stoletja. Ena izmed njih je  Allied Irish Bank, ki je bila neko\xc4\x8d menjalnica. _NEWLINE_Ve\xc4\x8dina mestnih zgradb je v jurijanskem slogu, \xc4\x8deprav so med njimi \xc5\xa1tevilni primeri sodobnih stavb, kot je stolp County Hall, ki je bil neko\xc4\x8d najvi\xc5\xa1ja stavba na Irskem, dokler ga ni nadomestila druga stavba v Corku, stavba Elysian. Pred stavbo County Hall je skulptura dveh mo\xc5\xa1kih, lokalno znanih kot \xc2\xbbCha and Miah\xc2\xab. Nasproti Country Halla na drugi strani reke se nahaja najdalj\xc5\xa1a stavba na Irskem. Psihiatri\xc4\x8dna bolni\xc5\xa1nica Our Lady's Psychiatric Hospital je bila zgrajena v viktorijanskem \xc4\x8dasu. Zdaj je delno obnovljena in preurejena v stanovanjski kompleks imenovan Atkins Hall, po arhitektu Williamu Atkinsu._NEWLINE_Najbolj znana zgradba v Corku je cerkveni stolp Shandon (Church Tower of Shandon), ki dominira v severnem delu mesta ter velja za simbol mesta. Severna in vzhodna stran sta zgrajeni iz rde\xc4\x8dega pe\xc5\xa1\xc4\x8denjaka, zahodna in ju\xc5\xbena stran pa sta prevle\xc4\x8deni s prevladujo\xc4\x8dim kamnom v regiji, belim apnencem. Na vrhu sedi vremenska lopatica v obliki 11-metrskega lososa. Druga znamenitost v Shandonu je Skiddy's Almshouse, ki je bila zgrajena v 18. stoletju kot dom najrevnej\xc5\xa1im v mestu. Mestna hi\xc5\xa1a v Corku, ki je \xc5\xa1e ena pomembna zgradba iz apnenca, je zamenjala prej\xc5\xa1njo, ki so jo med vojno za neodvisnost v dogodku, imenovanem \xc2\xbbBurning of Cork\xc2\xab, uni\xc4\x8dili Black and Tans (britanska posebna enota vojske).  _NEWLINE_Druge pomembne zgradbe v mestu so \xc5\xa1e trdnjava Elizabeth Elizabeth Fort, operna hi\xc5\xa1a Cork Opera House, cerkev Christ Church na ulici South Main Street (zdaj Triskel Arts) in dominikanska cerkev St. Mary's Dominican Church na ulici Popes Quay. Druge priljubljene turisti\xc4\x8dne znamenitosti so \xc5\xa1e Univerzitetni kolid\xc5\xbe v Corku, skozi kampus katerega te\xc4\x8de reka Lee, \xc5\xbeenski zapor Women's Gaol na ulici Sunday's Well in angle\xc5\xa1ki trg English Market. Ta pokrit trg sega v leto 1610, sedanja zgradba pa v leto 1786. _NEWLINE_Parki in zabavni prostori vklju\xc4\x8dujejo park Fitzgerald's Park v zahodnem delu mesta, kjer se nahaja tudi muzej Cork Public Museum, ribi\xc5\xa1ko jezero znano kot The Lough, \xc5\xa1kofovski park Bishop Lucey Park, ki se nahaja v sredi\xc5\xa1\xc4\x8du mesta in vsebuje del starega mestnega obzidja ter marina in ribnik Marina and Atlantic Pond, ki ga uporabljajo za jogging, teka\xc4\x8di in vesla\xc4\x8di.              _NEWLINE_Do aprila 2009 sta bili v mestu tudi dve veliki komercialni pivovarni. Beamish and Crawford na ulici South Main Street je zaprla vrata aprila 2009 in prenesla proizvodnjo v pivovarno Murphy's Well na ulici Lady's Well. Ta pivovarna proizvaja tudi pivo Heineken za irski trg. Obstaja tudi pivovarna Franciscan Well, ki je za\xc4\x8dela kot samostojna pivovarna leta 1998, vendar jo je \xc5\xbee kupila skupina Coors."